Una chelera u chelero ye una acumulación de nieu u chelo que se forma en as montanyas, como conseqüencia d'una esferencia positiva entre a nieu cayida y la que se regala. Os glaciars, a vegadas y debiu a la a suya chicota grandaria conoixius tamién en o Pireneu aragonés como cheleras, s'esferencian d'istas en que as zagueras tienen un caracter estacional u no permanent, mientres que os chelos glaciars son perennes. A vegadas y en puestos determinaus –de uembra permanent, o a muita altaria– duran muitos anyos, y d'atras vegadas se regalan y desapareixen en os meses de verano; tampoco no tienen movimiento, ni i hai fluxo d'a nieu en favor d'a gravedat y no tienen una zona d'acumulación ni de fusión determinadas.